יוסף אורן

יוסף אורן (אורנבוים, נולד ב-14 באוגוסט 1940 בסראטוב, רוסיה) הוא חוקר, מסאי ומבקר ספרות ישראלי.<ref name=":0">"[https://heksherimlexicon.bgu.ac.il/lexicon-entry/אורן-אורנבוים-יוסף/ אורן (אורנבוים), יוסף]", לקסיקון הקשרים לספרות הישראלית, (כתב: זיסי סתוי)</ref><ref>[https://library.osu.edu/projects/hebrew-lexicon/00391.php יוסף אורן (1940)], לקסיקון הספרות העברית החדשה</ref>

אורן מרבה לכתוב על ספרים, שזה עתה הופיעו בדפוס, ולכלול בביקורתו את התגובות של הסופרים על האירועים שמתרחשים בחיי העם והמדינה. הוא פרסם עד כה עשרים ואחד כרכים בסדרה תולדות הסיפורת הישראלית, שבהם דן בכמאות יצירות של שמונים סופרים ישראלים.<ref name=":0" /> מאה ושבע עשרה מיצירותיו הועלו לפרויקט בן יהודה.<ref name=":1">[https://benyehuda.org/author/481 יוסף אורן (1940-)], פרויקט בן יהודה</ref>

== קורות חייו ויצירתו ==
יוסף אורן נולד בברית המועצות לשעבר, בן לרבקה וליעקב אורנבוים<ref name=":1" />.

עלה לארץ ב-1949 והתחנך בראשון לציון. לאחר השירות הצבאי למד בסמינר לוינסקי ורכש תואר ראשון בספרות באוניברסיטת תל אביב. אורן עסק בהוראת הספרות בבתי ספר תיכוניים בשנים 1963–1976. כמו כן, הוא שימש כעורך כתבי עת לחינוך חברתי וכמרצה לספרות בחוגים וקהילות שונות. החל משנת 1977 ועד פרישתו לגמלאות שימש יוסף אורן מרצה לספרות ולחינוך חברתי במכללות להכשרת מורים. כמו כן, הרבה להרצות בנושאים ספרותיים לקהל שוחר ספרות<ref>"[https://daat.ac.il/encyclopedia/value.asp?id1=3534 אורן, יוסף]", אנציקלופדיה יהודית דעת</ref>.

בשנת 1983 ייסד את הוצאת "יחד", שבה הוא מפרסם את ספריו<ref>ראו את "[https://merhav.nli.org.il/primo-explore/search?query=creator,contains,אורן,%20יוסף%201940-,AND&tab=default_tab&search_scope=Local&sortby=rank&vid=NLI&lang=iw_IL&mode=advanced&offset=0 פרסומיו של יוסף אורן]" בספרייה הלאומית</ref>.

אורן מפרסם מאמרי ביקורת רבים, בעיתונות היומית ובמבחר כתבי עת על ספרות ישראלית החל משנת 1965. כינס וערך סיפורים של יוסף אריכא בשנת 1982 ושל בנימין תמוז בשנת 1990. ערך אנתולוגיה של סופרי ראשון לציון בשם "בוסתן הראשונים" (1989).

בסדרה בשם "תולדות הסיפורת הישראלית" הוא עוסק במאות מיצירותיהם של שמונים סופרים ישראלים. הוא נוהג להגיב על הספרים עם מועד פרסומם, ולהתייחס, מנקודת המבט האישית-מדינית שלו, לדרך טיפולם באירועים והתפתחויות בחיי העם והמדינה, שמופיעים בספרם.<ref name=":0" />

במאמרו "חתימה - פרידה מהסדרה 'תולדות הסיפורת הישראלית" הוא כותב: 

אורן מזהה 5 משמרות של סופרים ישראלים: משמרת "דור בארץ" (סופרי שנות הארבעים והחמישים), משמרת "הגל החדש" (סופרי שנות השישים), משמרת "הגל המפוכח" (סופרי שנות השבעים והשמונים), משמרת "הקולות החדשים" (סופרי שנות התשעים של המאה ה-20) ומשמרת "הגל הדיסטופי" (סופרי שני העשורים הראשונים של המאה ה-21)<ref>יוסף אורן, "[https://benyehuda.org/read/25864 מבוא - חמש המשמרות של דור המדינה]", פרויקט בן יהודה</ref>.

הנושאים שבהם מרבה יוסף אורן לדון הם: זהות וערכים בחברה הישראלית, ספרות נשים, שאלות היסטוריוגרפיות הנוגעות לסיפורת הישראלית, השפעת המלחמות על היצירה, ספרות אתנית, ספרות טריוויאלית, ספרות הומו-לסבית, הקיטוב הרעיוני בספרות הישראלית, סוגיות לשון וסגנון ועוד.<ref name=":0" />

כן פרסם ספרים בתחום החינוך.

יוסף אורן זכה פעמיים בפרס ברנשטיין לביקורת, בשנים 1981 ו-1989 ופעמיים בפרס היצירה על שם ראש הממשלה לוי אשכול, בשנים 1989 ו-2011.
== לקט מפרסומיו<ref>[https://benyehuda.org/author/481 חלק ניכר מפרסומיו של יוסף אורן] הועלה לפרויקט בן יהודה </ref> ==
=== מבחר ספרים ===
* יוסף אורן, ציונות וצבריות ברומאן הישראלי, יחד, 1990
* - - העט כשופר פוליטי : עשר מסות על הרומן הפוליטי ועל הרומן האידיאי בסיפורת הישראלית, יחד, 1992
* - - זהויות בסיפורת הישראלית יחד, 1994
* - - מגמות בסיפורת הישראלית, יחד, 1995
* - - הספרות הישראלית - לאן? : [יובל ראשון לתקופה הישראלית בספרות העברית], יחד, 1998
* - - רבי-מכר ורבי-ערך בסיפורת הישראלית, יחד, 2000
* - - הקול הנשי בסיפורת הישראלית, יחד, 2001
* - - סוגות בסיפורת הישראלית, יחד, 2004
* - - משבר ערכים בספרות הישראלית, יחד, 2007
* - - משמרות בסיפורת הישראלית, יחד, 2008
*- - צו-קריאה לספרות הישראלית : [מסות על הקיטוב הרעיוני בספרות הישראלית], יחד, 2009

=== מבחר מאמרים ===
*יוסף אורן, "עמוס עוז: אהבה וחושך ושאר ירקות", נתיב; כתב עת למחשבה מדינית, חברה ותרבות 2,16 (תשסג) עמ' 57–63
*- - "היהדות כתרבות בספרות הישראלית", הגות, אמנות וספרות ביהדות כתרבות (תשסג), עמ' 3–29
*- - "פונטנלה" - אלגוריה פוסט-ציונית", נתיב; כתב עת למחשבה מדינית, חברה ותרבות 6,16 (תשסד), עמ' 79–83
*- - "השתקפות רצח רבין בסיפורת הישראלית", נתיב; כתב עת למחשבה מדינית, חברה ותרבות 5,17 (תשסה) 57-62; 2,18 (תשסה), עמ' 5
*- - "פנינה ספרותית שהוחמצה : על "יונה ונער", נתיב; כתב עת למחשבה מדינית, חברה ותרבות 19, 4-5 (תשסו), עמ' 77–81
*- - "דור אנוכי, לחוץ, ציני ואכול ספקות", האומה 165 (תשסז), עמ' 111–119
*- - "עמוס עוז מבקש מנוחה ממעמד "הצופה לבית ישראל", האומה 168 (תשסז), עמ' 56–66
*- - "גיבוריה האלמונים של הציונות", האומה 173 (תשסט), עמ' 116–125
*- - "משקל הביוגרפיה בשירת הנשים העברית, גבורות למאזנים א (תשע), עמ' 235–243
*- - "דיין, שרון ושמיר כגיבורי ספרות שליליים", האומה 181 (תשעא) עמ' 68–78

== לקריאה נוספת ==
* יורם מלצר, "על אהבת הקריאה ועל הוראת הספרות", מעריב, מוסף לשבת, 7 באפריל 2000
* חיים נגיד, "קורא, כותב, אורז ושולח בדואר", ידיעות אחרונות, מוסף לשבת, 7 באפריל 2000
* יפה ברלוביץ, "למה מפחד יוסף אורן מחוקרות ספרות?" מעריב, מוסף לשבת, 3 באוגוסט 2001
* עמליה כהנא-כרמון, "טעות אופטית", מעריב, מוסף לשבת, 10 באוגוסט 2001, עמ׳ 25–26

== קישורים חיצוניים ==

* 
* [https://heksherimlexicon.bgu.ac.il/lexicon-entry/אורן-אורנבוים-יוסף/ אורן (אורנבוים), יוסף], לקסיקון הקשרים לספרות הישראלית (כתב: זיסי סתוי)
* [https://benyehuda.org/author/481 יוסף אורן], פרויקט בן יהודה
* [https://daat.ac.il/encyclopedia/value.asp?id1=3534 אורן, יוסף], אנציקלופדיה יהודית דעת
* 
;מאמרים
* 
* 

==הערות שוליים==

קטגוריה:חוקרי ספרות ישראלים
קטגוריה:מבקרי ספרות ישראלים
קטגוריה:מסאים ישראלים
קטגוריה:ישראלים ילידי ברית המועצות
קטגוריה:בוגרי מכללת לוינסקי לחינוך
קטגוריה:בוגרי אוניברסיטת תל אביב
קטגוריה:עולים לאחר קום המדינה: 1948–1950
קטגוריה:מו"לים ישראלים
קטגוריה:עורכי כתבי עת ישראלים
קטגוריה:אנשי חינוך ישראלים
קטגוריה:זוכי פרס ברנשטיין
קטגוריה:זוכי פרס היצירה לסופרים ומשוררים
קטגוריה:מחברי ספרי עיון ישראלים
קטגוריה:ישראלים שנולדו ב-1940